انورعلی چیمہ

چوہدری انور علی چیمہ (یکم جنوری 1935 – 31 جولائی 2016ء) ، ایک پاکستانی سیاست دان تھے۔

 سیاسی کیریئر 
وہ یکم جنوری 1935ء کو سرگودھا ، پنجاب، برطانوی ہندوستان میں پیدا ہوئے اور گورنمنٹ کالج، لاہور سے گریجویشن کی، جسے اب گورنمنٹ کالج یونیورسٹی، لاہور کہا جاتا ہے۔  وہ 1961ء میں نائب تحصیلدار کے طور پر بھرتی ہوئے لیکن انھوں نے 1974ء میں استعفیٰ دے دیا اور بعد ازاں ضلع کونسل کے ارکان کا الیکشن لڑ کر اپنی سیاسی زندگی کا آغاز کیا جہاں وہ 1987ء تک وائس چیئرمین اور چیئرمین رہے۔ انور علی چیمہ نے چیئرمین ضلع کونسل سرگودھا کا عہدہ سنبھالا۔ انھوں نے 1985ء سے 2013ء کے درمیان مسلسل سات بار پاکستان کی قومی اسمبلی کا انتخاب جیتا جو ایک منفرد اعزاز ہے۔ انھوں نے پاکستان مسلم لیگ (ق) پارٹی کی نمائندگی کی۔  چیمہ چند روز وفاقی وزیر صحت کے عہدے پر فائز رہے اور پھر انھیں وفاقی وزیر پیداوار بنا دیا گیا۔ Anwar Cheema dies The Nation (newspaper), Published 1 August 2016, Retrieved 19 July 2021

چیمہ 1985ء سے 2013ء تک مسلسل سات مرتبہ این اے 67 (اب این اے 91) سے ایم این اے رہے ہیں Anwar Cheema dies The Nation (newspaper), Published 1 August 2016, Retrieved 19 July 2021 وہ وزیر اعظم نواز شریف کے ساتھی کے طور پر جانے جاتے تھے لیکن علیحدگی اختیار کر کے مسلم لیگ (ق) میں شامل ہو گئے جب چوہدری شجاعت حسین اور چوہدری پرویز الٰہی نے سابق صدر ریٹائرڈ جنرل پرویز مشرف کی آشیر باد سے پارٹی بنائی۔ ان کے بیٹے کے سسر چوہدری تجمل عباس ہیں، جو چوہدری شجاعت حسین کے کزن ہیں، جس کی وجہ سے انھوں نے مسلم لیگ ن سے وفاداریاں تبدیل کر لیں۔ چیمہ کا ایک بیٹا اور ایک بیٹی ہے۔ ان کے بیٹے چوہدری عامر سلطان چیمہ ،  سابق صوبائی وزیر آبپاشی اور لائیو سٹاک ہیں۔ وہ چھ مرتبہ رکن صوبائی اسمبلی منتخب ہو چکے ہیں۔ چیمہ کی بہو تنزیلہ عامر چیمہ دو بار ایم این اے منتخب ہو چکی ہیں اور چیئرمین ضلع کونسل سرگودھا کا عہدہ بھی رکھتی ہیں۔ ان کا تعلق گجرات کے چوہدری خاندان سے ہے۔ سردار عارف نکئی ، سابق وزیر اعلیٰٰ پنجاب، جو انور علی چیمہ کے بہنوئی تھے۔

 موت 
انور علی چیمہ 31 جولائی 2016ء کو لاہور ، پاکستان میں طویل علالت کے بعد انتقال کر گئے۔ Anwar Cheema dies The Nation (newspaper), Published 1 August 2016, Retrieved 19 July 2021

 حوالہ جات 

زمرہ:وزرائے پاکستان
زمرہ:پاکستان مسلم لیگ (ن) کے اراکین قومی اسمبلی
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 1997ء تا 1999ء
زمرہ:پاکستانی ارکان قومی اسمبلی 1993ء تا 1996ء
زمرہ:پاکستانی ارکان قومی اسمبلی 1990ء تا 1993ء
زمرہ:پاکستانی ارکان قومی اسمبلی 1988ء تا 1990ء
زمرہ:پاکستانی ارکان قومی اسمبلی 1985ء تا 1988ء
زمرہ:پاکستان مسلم لیگ (ق) کے اراکین قومی اسمبلی
زمرہ:ضلع سرگودھا کی شخصیات
زمرہ:2016ء کی وفیات
زمرہ:1935ء کی پیدائشیں
زمرہ:ایوان زیریں پاکستان کے ارکان